Trygve Luktvasslimo

Trygve Luktvasslimo (født 1978) er en norsk filmskaper, forfatter og billedkunstner.

Utdanning 
Luktvasslimo har utdannelsen sin fra Malmø, der han studerte ved Lunds universitet, Malmö konsthögskola. Han fullførte en bachelor og en master. I mellomtiden tok han et utvekslingsopphold i Edinburgh ved Edinburgh College of Art. Ved Kunstakademiet i Malmø utdannet han seg som billedkunstner.

Karriere 
Luktvasslimo er Festspillene i Nord-Norges Festspillprofil i 2022–23, hvor hans spillefilmdebut Bitcoinbilen fikk premiere. Ifølge NRK tar "Bitcoinbilen et skråblikk på hva som skjer når en styrtrik investor skal utvinne kryptovaluta på en kirkegård i ei bygd i Lofoten".

Han avholdt separatutstillingen «Mulighetsperleporten» ved Oslo kunstforening i 2021. Dette er er et hørespill om ordføreren Bente Ø som senere ble presentert av Nordnorsk kunstmuseum.. 

I 2019 regisserte og skrev Luktvasslimo manuset til novellefilmen «Den veganske tannbørsten», som distribueres via bibliotekenes tjeneste Filmbib.no og Filmklubbforbundet. Filmen hadde kinopremiere i 2020 på Tromsø Internasjonale Filmfestival og har vunnet priser for Best producer of short fiction ved International Moving Film Festivals 2021, Best Music Score ved Annual Copenhagen Film Festival 2020, Silver Award ved Spotlight Film Awards 2019. Den veganske tannbørsten hadde premiere ved Lofoten International Art Festival i 2019. Filmmusikken av Gunnar Idenstam er utgitt på Toccata Classics

Han har regissert og skrevet tilsammen seks filmer, tre av dem er Clay Pigeon (2018), Closer to more (2016) og A more robust sense of identity (2014).

I 2013 utga Luktvasslimo diktsamlingen Primitive rim. Seks år senere, i 2019 kom novellen «Mudstone» ut.

Arbeidene hans er stilt ut i museer og vist på festivaler og gallerier i og utenfor Norge. Noen av stedene er blant annet Tromsø internasjonale filmfestival, København, Bogota og Vilnius.

Bibliografi  
 Mudstone, novelle (2019)
 Primitive Rim, diktsamling (2013)

Filmografi 
 Bitcoinbilen (premiere 2023)
 Den veganske tannbørsten – Shallow water Blackout (2019)
 Leirdue – Clay Pigeon (2018)
 Closer to more (2016)
 An Emotional Sherpa (2015)
 A More Robust Sense of Identity (2014)

Referanser

Eksterne lenker 
 
 

Norske forfattere
Norske billedkunstnere